Ephemeroidea

Ephemeridae
 Behningiidae
 Potamanthidae
 Euthyplociidae
 Polymitarcyidae
 Palingeniidae

Ephemeroidea er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. De er utbredt i hele verden, unntatt Australia og på de kaldeste stedene som Antarktis og Arktis. 

Flere av artene er modell for fluefiskere som binder fiskefluer.

 Utseende 
Middelsstore til store døgnfluer (noen arter av Palingeniidae kan bli over 10 centimeter lange om man regner med haletrådene). De har to eller tre lange haletråder. Forvingene er mer eller mindre trekantede, med tallrike årer. Nymfene er lange og tynne, vanligvis med korte, kraftige bein. De fleste har lange, sigdformede mandibler som har frynser av lange hår som de bruker til å filtrere fødepartikler fra vannet. Trakégjellene er to-flikete med frynser langs kanten.

 Levevis 
Disse døgnfluene lever på nymfestadiet i ferskvann, vanligvis i rennende vann. De fleste har nymfer som garver i elvebunnen og lever av å filtrere næringen fra vannet. Levetiden som voksne er ofte meget kort, og de kan ha spektakulære masseklekkinger.

 Systematisk inndeling med norske arter 
I Norge er det 2 arter. I 1993 ble det i bladet InsektNytt, publisert en listeJohansen & Lunde, 1993, med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening . 

Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene. 

Nomenklaturen følger Puthz.Puthz 1978. Et latinsk familienavn ender med ...idae, og et navn på en overfamilie på  ...oidea.

 Orden døgnfluer (Ephemeroptera)
 Overfamilie Ephemeroidea
 Familie duskgjelledøgnfluer (Ephemeridae) – 150 arter, 7 i Europa, 2 i Norge
 Innsjøduskgjelledøgnflue, Innsjøsanddøgnflue Ephemera vulgata Linnaeus, 1758
 Elveduskgjelledøgnflue, Ephemera danica Müller, 1764
 familie Behningiidae – 7 arter, 1 i Europa
 familie Potamanthidae – 25 arter, 1 i Europa
 familie Euthyplociidae – 27 arter
 familie Polymitarcyidae – 65 arter, 1 i Europa
 familie Palingeniidae – 37 arter, 3 i Europa

 Referanser 

 Kilder 
 Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
 Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
 Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
 Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.
 Fauna Europaea, utbredelsesdatabase over europeiske dyr 

 Eksterne lenker 


 Tree of Life - Døgnfluer, (Ephemeroptera)  (engelskspråklig)
 CSIRO – Døgnfluer, (Ephemeroptera)  (engelskspråklig)
Kategori:Døgnfluer